Forseti útilokar ekki utanþingsstjórn

Forseti Íslands útilokar ekki utanþingsstjórn - það fannst mér vera það athyglisverðasta sem kom fram í hans máli í dag. Sömuleiðis sú áhersla sem hann kveðst leggja á að sátt ríki í samfélaginu um stjórnarformið. Sú yfirlýsing finnst mér frekar ýta undir þennan skilning minn.

Þá gat ég ekki betur heyrt en að krafan um stjórnlagaþing eigi sér samhljóm í hugmyndum forseta sem hann færði m.a. í tal í sínu áramótaávarpi og áréttaði á blaðamannafundinum í dag.

En hvað segið þið lesendur góðir. Væri það ekki bara kærkomið fyrir þjóðina að fá einhverja við stjórnvölinn sem ekki eru á sama tíma að vasast í kosningabaráttunni.

Væri það ekki bara góð hvíld fyrir langhrjáða þjóð og langþreytta stjórnmálamenn að skilja nú landsstjórnina frá kosningabaráttunni ?

Eða svo ég orði þetta nú enn skýrar: Er óhætt að setja við þessa aðstæður menn í landstjórnina sem á sama tíma eru að kljást í kosningabaráttu? Er ekki nóg komið?

En við spyrjum að leikslokum - það verður spennandi að fylgjast með þessu.

Nýtt lýðveldi

Fyrri ummæli:
Spurning hvort klárir einstaklingar nenni að stjórna þessu landi, þetta er allt svo pólitískt.

Já, sannarlega eru þetta spennandi dagar sem við lifum. Ég hef mikla trú á herra Ólafi Ragnari. Ég vona sannarlega að hann kalli saman utanþingsstjórn sem komi skikk á hluti hér í landinu. Síðan verði gengið til kosninga. Það þing fái svo erfitt bú og erfiðar ákvarðanir að taka. Veljum gott fólk því nú er þörf á duglegu, réttsýnu og vinnusömu fólki sem vill starfa með og fyrir þjóðina.

Hugsa hlýlega til hreyfingarinnar okkar og forseta lýðveldisins. :)

||

Ég fékk þetta líka sterkt á tilfinninguna. Forsetinn er örugglega búin að "teikna" utanþingstjórn Ég bíð spennt.

||

Nú er sú von sem kviknað hefur á síðustu dögum um "Nýtt lýðveldi" orðin að vissu.

Eftir að hafa hlustað á forseta Íslands, að afloknu valdaafsali Geirs H. Haarde nú í dag- þá er gamla lýðveldið sem stofnað var árið 1944 á leið á Þjóðminjasafnið.

Nýtt upphaf- endurreisn íslensks þjóðlífs nýtt lýðveldi er í burðarliðnum...

Hvað getum við sagt annað en- húrra-húrra- húrra...

||

Það á að setja "hæft" fólk í utanþingsstjórn STRAX. Á meðan geta þingmenn sinnt sínum hugðarefnum á meðan eins og að sinna næstu kosningum. Þeir munu alla vegna ekki hafa mikinn tíma fyrir mikið annað á meðan.

Best væri að sú stjórn fengi að vinna í góðan tíma eða þar til þjóðarskútan er komin á beinu brautina.

||

utanþingsstjórn er eina svarið!

||

Það eru flestir sammála um að núverandi stjórnmálamenn eru flestir gjörspilltir og óhæfir til ábyrgðarstarfa og því er utanþingstjórn það eina sem á að koma til greina.

||

Athyglisverðust fannst mér ummæli hans um að það væri enginn starfandi forsætisráðherra í landinu og þá engin starfandi stjórn. Þarna ruglar hann því sem hann vildi að væri og þess sem er.

Ef ekki þjóðstjórn þá finnst mér eðilegast að þing verði rofið.....er það ekki það sem ,,þjóðin&#147;hefur verið að kalla á.. kosningar strax...? Þá fær ,,þjóðin" þá stjórn sem hún á skilið

||

þetta áttu nú ekki að verða SVONA stórir stafir

||

jú jú, alveg umhugsunarverð tillaga þetta með Utanþingsstjórn.

En slíkt er varla inní myndinni nema að Flokkarnir geti ekki komið sér saman um stjórnarmyndun.

Á þessum tímapunkti finnst mér Utanþingsstjórn ólíkleg. Alveg frá 1944 er eina Utanþingsstjórn Ísl. fór frá völdum hefur slíkt fyrirkomulag verið eitur í beinum Flokkanna. Skákar þeim náttúrulega útí horn - nánast í skammarkrókinn.

En til þess ber þó að líta að nú er um óvenjulega tíma er að ræða. Allt getur skeð, virðist vera.

||

Ég held ég taki bara undir þetta, við þurfum smáfrið og tíma. En hverjum gætum við treyst til að taka á öllu því sem bíður okkar á meðan og liggur á?

||

Ólafur Ragnar er örugglega smeikur um að VG tapi fylgi ef þeir fara í stjórn,fram að kosningum.

||

Utanþingsstjórn er mjög góður kostur. Samanburðurinn er mjög hagstæður og hver meðaljóninn myndi standa sig betur. Þar af leiðandi er enginn hörgull á hæfu fólki.

Það sem flokkarnir ættu að einbeita sér að er að endurnýja sig og stofna nýtt lýðveldi, utanþingsstjórnin ætti að stjórna. Eina hlutverk Ríkisstjórnar í dag er að semja um skuldirnar þannig að við getum greitt þær og jafna greiðslunum réttlátlega á milli manna.

||

Dr. Ólafur Ragnar Grímsson, forseti Íslands, sem ég kaus fyrir 13 árum til að gæta að valdajafnvægi stenst vonandi þær væntingar mínar eins og hann gerði 2004. Hann getur hins vegar ekki skipað utanþingsstjórn nema að uppfylltum skilyrðum sem ég rek hér: http://neytendatalsmadur.blog.is/blog/neytendatalsmadur/entry/783277/. Þar segir m.a. "Utanþingsstjórn getur forseti Íslands skipað þegar stjórnmálaflokkum, sem eiga fulltrúa á Alþingi, hefur - þrátt fyrir ítrekaðar tilraunir - mistekist að mynda þingræðisstjórn...", sbr. nánari rök og dæmi þar.

Þá er túlkun forseta á valdaleysi forsætisráðherra starfsstjórnar nýmæli sem ég fellst ekki á. Á hinn bóginn má forsætisráðherra að íslenskum stjórnlögum ekki beita þingrofsrétti án málefnalegrar ástæðu.

Ummæli:
Ef Ólafur ætli sér að setja upp utanþingsstjórn þá mætti maður eiga von á því að hann væri búinn að teikna hana upp, hún gæti litið einhvernvegin svona út

Forsetisráðherra: Jón Ásgeir Jóhannesson

Fjármálaráðherra: Hannes Smárason

Heilbrigiðsráðherra: Robert Weisman

Bankamála og Viðsk. ráðherra: Bjorgólfur Thor

Umhverfisráðherra: Bjarni Ármannsson

Utanríkisráðherra: Palmi Haraldsson

Viðskiptaráðherra: Lýður Guðmundsson

Menntamálaráðherra: Sigurður Einarsson

Sjávar- Landbúnaðarráðherra: Ágúst Guðmundsson

Iðnaðarráðherra: Sigurjón Árnason

Samgönguráðherra: Magnús Ármann

Félags og Tryggingamálaráðherra: Karl Werners

Ólafur hefur í gegnum tíðina lýst miklum mætum á þessa menn, ætli hann treysti þeim ekki betur en nokkrum öðrum til að stjórna lýðveldinu

Verkefni: Óuppbyggilegir eiginleikar
Merking: Eru kaldhæðin;Eru ögrandi